Primo (rullalautailutemppu)

Primo (joskus myös railstand) on rullalautailutemppu, jossa tasapainotellaan laudan kantin päällä. Temppu on nimetty sen keksijän, Primo Desiderion mukaan.Freestyle skateboarding tricks  Alun perin primo viittasi temppuun vain vauhdista suoritettuna, kun taas railstand tarkoitti paikallaan suoritettua temppua. Nykyään molempiin viitataan useimmiten primona.Railstand - Skateboarding Dictionary   Vauhdista tehty primo voidaan kuitenkin erottaa kutsumalla sitä primo slideksi.Primo - Skateboarding Dictionary  

 Temppu käytännössä 
Temppu voidaan suorittaa joko hyppäämällä tai maasta.

Maasta tehtynä tarkoituksena on saada lauta kääntymään "yliohjaamalla" 90 astetta kyljelleen, lautailijan hypätessä samanaikaisesti kyljelleen kääntyneen laudan päälle, koskematta kuitenkaan itse maahan. Lauta voidaan kääntää kyljelleen kumpaan suuntaan tahansa. Lautailijan tulisi laskeutua renkaiden päälle tasapainonsa säilyttämiseksi.

Hyppäämällä suoritettuna lautaa pyritään kääntämään ilmassa neljasosakierros pituusakselinsa ympäri, jonka jälkeen laudan kantin päälle voidaan laskeutua. Kääntäminen tapahtuu kickflipin ja heelflipin kaltaisilla tekniikoilla.

 Katso myös 
 Manual

 Lähteet 

Luokka:Rullalautailutemput